ΓΡΑΠΤΗ ΕΡΩΤΗΣΗ E-1732/00

υποβολή: Daniel Varela Suanzes-Carpegna (PPE-DE) προς την Επιτροπή

(31 Μαΐου 2000)

Θέμα: Πολιτική της Ευρωπαϊκής Επιτροπής για την εκτέλεση του προϋπολογισμού της ΕΕ κατά το έτος 2000, το οποίο είναι αφιερωμένο στην προστασία και την προώθηση των μειονοτικών και περιφερειακών γλωσσών

Οι δύο αρμόδιες για τον προϋπολογισμό αρχές της ΕΕ, το Κοινοβούλιο και το Συμβούλιο, αποφάσισαν να εγγράψουν στον κοινοτικό προϋπολογισμό για το έτος 2000 σειρά θέσεων που θα προορίζονται για την προώθηση και προστασία των μειονοτικών και περιφερειακών γλωσσών.

Συγκεκριμένα, στη θέση B3-1003N Προπαρασκευαστικές δράσεις για την προώθηση της γλωσσικής πολυμορφίας της Κοινότητας στην κοινωνία της πληροφορίας επισημαίνεται ότι η θέση αυτή, με συνολικό ποσό 2 εκατομμυρίων ευρώ, έχει ως συγκεκριμένο στόχο να προωθήσει, στο πλαίσιο της κοινωνίας της πληροφορίας, την γλωσσική πολυμορφία της Κοινότητας, συμπεριλαμβανομένων των περιφερειακών και μειονοτικών γλωσσών, καθώς και τη χρηματοδότηση προπαρασκευαστικών δράσεων με στόχο τον ορισμό του έτους 2001 ως ευρωπαϊκού έτους γλωσσών, συμπεριλαμβανομένων των γλωσσών των κωφαλάλων.

Απαντώντας στη γραπτή μου ερώτηση E-0466/00, της 19ης Απριλίου 2000, η Επιτροπή δήλωσε ότι έχει την πρόθεση να χρησιμοποιήσει το σύνολο των 2 εκατομμυρίων ευρώ που τελικώς θα διατεθούν για τις προπαρασκευαστικές δραστηριότητες του Ευρωπαϊκού Έτους Γλωσσών. Ταυτόχρονα, η Επιτροπή ανακοίνωνε στον ενδιαφερόμενο βουλευτή ότι σκοπεύει να δημοσιεύσει, περί τα τέλη του Απριλίου 2000, προκήρυξη για τηνποβολή προτάσεων για προπαρασκευαστικές δράσεις που θα συνοδεύουν τα προγράμματα Πολύγλωσση Κοινωνία της Πληροφορίας (MLIS) και INFO 2000 και ότι, κατ' αρχήν, αυτές οι δράσεις θα απευθύνονται σε όλες τις γλώσσες, συμπεριλαμβανομένων των περιφερειακών και μειονοτικών γλωσσών, όταν τούτο δικαιολογείται από τους στόχους της προτεινόμενης δράσης και εφόσον καλύπτονται τα κριτήρια της προαναφερθείσας προκήρυξης.

Μπορεί η Επιτροπή να μας ενημερώσει για την προέλευση και το ύψος της χρηματοδότησης που σκοπεύει να διαθέσει για τις προπαρασκευαστικές δράσεις για το έτος 2000 των προγραμμάτων (MLIS) και INFO 2000, δεδομένου ότι, όπως δηλώνει στην απάντησή της στην προαναφερθείσα μου ερώτηση, σκόπευε να διαθέσει το σύνολο του ποσού της θέσης B3-1003N αποκλειστικά για τις προπαρασκευαστικές δράσεις του Ευρωπαϊκού Έτους Γλωσσών 2001;

Απάντηση του κ. Liikanen εξ ονόματος της Επιτροπής

(20 Ιουλίου 2000)

Τα κοινοτικά προγράμματα Πολύγλωσση κοινωνία των πληροφοριών (MLIS) και INFO 2000 ολοκληρώθηκαν στα τέλη του έτους 1999. Λαμβάνονταςπόψη της τα πορίσματα από την ενδιάμεση αξιολόγησή τους και έπειτα από διαβουλεύσεις με τα κράτη μέλη (επιτροπή Infocom) και το Ευρωπαϊκό Κοινοβούλιο (Επιτροπή Πολιτισμού), η Επιτροπή ανέλαβε την πρωτοβουλία εφαρμογής προπαρασκευαστικής δράσης σχετικά με την κοινή συνέχεια που πρέπει να δοθεί στις πρωτοβουλίες αυτές. Με τη δράση αυτή επιδιώκεται να προωθηθεί το ευρωπαϊκό ψηφιακό περιεχόμενο στα παγκόσμια δίκτυα.

Η αρμόδια για τον προϋπολογισμό αρχή προέβλεψε τη διάθεση ποσού 10 εκατομμυρίων ευρώ από το κονδύλιο του προϋπολογισμού B5-344 για το έτος 2000. Αυτό επέτρεψε την προκήρυξη σχετικής πρόσκλησηςποβολής προσφορών για την ανάληψη των προπαρασκευαστικών δράσεων, προορισμός των οποίων είναι η προώθηση του ευρωπαϊκού ψηφιακού περιεχομένου στα παγκόσμια δίκτυα(1) για τα τρία καθοριζόμενα θεματικά πεδία που εξυπηρετούν την προπαρασκευή των κοινών έμπρακτων μέτρων παρακολούθησης του MLIS και του Info 2000: διευκόλυνση της πρόσβασης στα κεφάλαια ψηλού επιχειρηματικού κινδύνου για τις νεο-ιδρυόμενες επιχειρήσεις καθώς και τις μικρομεσαίες επιχειρήσεις (ΜΜΕ), οι δραστηριότητες των οποίων συνδέονται με το internet" επισήμανση του τρόπου με τον οποίο πρέπει να εκμεταλλεύονται οι πληροφορίες του δημόσιου τομέα" διευκόλυνση της γλωσσικής και πολιτιστικής προσαρμογής των ψηφιακών προϊόντων καιπηρεσιών.

Η Επιτροπή ενέκρινε παράλληλα στις 24 Μαΐου 2000 το σχέδιο απόφασης του Συμβουλίου, με το οποίο εγκρίνεται το πολυετές κοινοτικό πρόγραμμα για την ενθάρρυνση της ανάπτυξης και της χρήσης του ευρωπαϊκού ψηφιακού περιεχομένου στα παγκόσμια δίκτυα, αλλά και με το οποίο επιδιώκεται η προώθηση της γλωσσικής πολυμορφίας στην κοινωνία των πληροφοριών(2). Κάθε χρήσιμη πληροφορία για τις πρωτοβουλίες αυτές μπορεί να αναζητηθεί στον εξυπηρετητή Europa(3).

Οι εν λόγω δραστηριότητες διαχωρίζονται από τις πρωτοβουλίες που έχει αναλάβει η Γενική Διεύθυνση εκπαίδευσης και πολιτισμού, αλλά εφαρμόζονται σε στενή συνεργασία με τη διεύθυνση αυτή. Με τις εγκαινιασθείσες προπαρασκευαστικές δράσεις, σκοπός των οποίων είναι να προσφέρουν σημαντική συμβολή για την προώθηση της γλωσσικής και πολιτιστικής πολυμορφίας στην κοινωνία των πληροφοριών, θα δοθεί ιδίως η δυνατότητα να προβληθούν οι διάφορες εκδηλώσεις που προβλέπεται να γίνουν στο πλαίσιο του ευρωπαϊκού έτους γλωσσών.

Τέλος, όσον αφορά τις καλυπτόμενες γλώσσες, στις προτεινόμενες δράσειςπάρχει η δυνατότητα να συμπεριληφθούν δραστηριότητες για κάθε γλώσσα και ιδίως για τις μειονοτικές και περιφερειακές γλώσσες, στο βαθμό που αυτό δικαιολογείται από τους στόχους των συγκεκριμένων δράσεων.

(1) http://www.cordis.lu/econtent.

(2) COM(2000)323.

(3) http://europa.eu.int/comm/information_society/policy/index_fr.htm.